એસસી/એસટી કર્મચારીઓના પ્રમોશનમાં અનામત મામલે ચાલી રહેલા વિવાદ અંગે સુપ્રીમ કોર્ટે મંગળવારે એક મહત્વનું નિવેદન આપ્યું છે. સરકારને રાહત રૂપ એવા ચુકાદામાં તેણે કહ્યું છે કે જ્યાં સુધી બંધારણીય બેન્ચ આ મામલે અંતિમ નિર્ણય ન લે ત્યાં સુધી સરકાર પ્રમોશનમાં અનામત લાગુ કરી શકે છે. કોર્ટે મહત્વપૂર્ણ ટિપ્પણીમાં કહ્યું છે કે સરકાર કાયદા મુજબ એસસી/એસટી કર્મચારીઓને પ્રમોશનમાં રિઝર્વેશન આપી શકે છે.